MANIFEST One Unique Truth: LOVE - We Are All ONE!
♥ Dress code: BE WHITE (UV Compatible) ♥ ♥ Entrance: 10 RON --> 21:30 - 00:30 --> 15 RON
♥ IUBIREA ESTE SINGURUL ADEVĂR CREATOR ♥ IUBIREA ESTE NECONDIŢIONATĂ ♥ IUBIREA ESTE LIBERTATE ♥ IUBIREA SUNTEM NOI ♥ IUBIREA ESTE UNIVERSUL ♥ IUBIREA ESTE TOTUL ♥ Vibrez din toate-ncheieturile, de parcă universul mă apucă strâns de umeri şi mă zdruncină. Trezeşte-te! A venit vremea ta. A venit vremea voastră. A oamenilor cu dragostea-n suflet, să mărşăluiască pe străzile pătate cu sânge şi să lase-n urma lor o cărare de flori. Ura şi lăcomia să se prăbuşească-n jurul nostru ca nişte castele de nisip, spălate de valul iertării. Să replantăm sămânţa vieţii, să-ncolţească în minţile, inimile şi sufletele noastre. Să curăţăm lumea de tot ce e injust, neadevărat şi să îmbrăcăm pe toată lumea în lumină. Să aprindem făcliile care să lumineze peste stele, ca să le arătăm că suntem aici, că am reuşit, că am schimbat lumea. Că am împrăştiat binele peste tot, iar răul s-a dizolvat într-o amintire ce-o vom uita. Că am răspândit lumina în cele mai întunecate colţuri. Că dragostea s-a strecurat şi-n cea mai rece inimă, făcând-o să înflorească. Dragostea trebuie să triumfe mai presus de orice, pentru că dragostea e în noi, dragostea e ceea ce ne face să mergem mai departe. Iubeşte-te, iubeşte-l, iubeşte-i pe toţi cu atâta pasiune, cu atâta ardoare, încât toată ura să se transforme-n cenuşă purtată de vânt în uitare. Iubeşte până explodezi de atâta fericire şi te împrăştii în atmosfera planetei, de unde o să radiezi dragoste pură în porii fiecărei fiinţe. Iubeşte. Iartă. Înţelege. Aminteşte-ţi cine eşti şi transformă-te în tine. A venit vremea ta. A venit vremea noastră. Să ieşim în străzi, purtându-ne inimile-n piept ca semn al unităţii noastre. Să cântăm cât putem de tare că “împreună suntem invincibili”, în timp ce ne ţinem de mână. Să facem un zid pe care să nu-l poată doborî nici cu toate minciunile din lume, căci zidul nostru va avea la temelie Adevărul. Treziţi-vă din amorţeală, ridica-ţi-vă din pat, uitaţi de problemele voastre zilnice şi ţipaţi cu mine, ţipaţi cu noi toţi. Ţipaţi să ne audă toată lumea din toate colţurile planetei că suntem treji şi suntem buni şi viteji şi cu dragostea în suflet. Lăsa-ţi-i să ştie că nu ne mai pot controla, că nu ne mai pot doborî, că nu ne mai pot minţi. Să ştie că din clipa asta nu mai suntem nici orbi, nici surzi, nici muţi. Să ştie că nu le vom mai permite să ne controleze. A venit vremea. A venit vremea noastră. A venit vremea singurului Adevar - Iubirea. Toate celelalte sunt doar Iluziile acestei lumi. Răul, Ura, Imperfecţiunea, Negativul sunt simple Iluzii. NOI alegem să traim în şi prin singurul Adevăr Creator şi Universal - IUBIREA.